ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
بہت چھوٹی، چھوٹی اور درمیانی درجے کی صنعتوں کو اور وزیر اعظم کے آتم نربھر بھارت نظریے کو پورا کرنے، نیزایک ٹھوس مالیاتی ماڈل تیار کرنے کے لئے مربوط کوششوں کی ضرورت ہے:جناب گڈکری
مائیکرو، چھوٹی اور درمیانی صنعتوں کی وزارت کے مرکزی جناب نتن گڈکری نے کہا ہے کہ ایک ایسے ٹھوس مالیاتی ماڈل تیار کرنے کی ضرورت ہے، جو ایم ایس ایم ای کو مطلوبہ مالیاتی حمایت فراہم کرسکے اور اس کے لئے مربوط کوششیں کی جانی چاہئیں۔ انہوں نے کہا کہ یہ شعبہ ہندوستانی معیشت کی ریڑھ کی ہڈی ہے۔ آتم نر بھربھارت کے نظریے کو پورا کرنے کے لئے ایم ایس ایم ای کا رول انتہائی اہم ہے۔اس وقت اس شعبے کو مالیاتی کمی کےباعث بہت سی دقتوں کا سامنا ہے۔
جناب گڈکری نے آج یہاں ایک ویڈیو کانفرنس کے ذریعے ایم ایس ایم ای مالیاتی ہفتے کے الوداعی تقریب سے خطاب کررہے تھے۔اس کا انعقاد ماس انٹر پرونیورشپ کے لئے عالمی اتحاد کے ذریعے کیا گیا تھا۔انہوں نے کہا کہ ایم ایس ایم ای کا شعبہ مجموعی گھریلو پیداوار میں 30 فیصد کا حصہ فراہم کررہا ہے اور مشن یہ ہے کہ اس حصے کو بڑھا کر 40 فیصد تک لے جایاجائے۔برآمدات کے شعبے میں ایم ایس ایم ای 48 فیصد فراہم کررہا ہے، جسے 60 فیصد تک لے جانے کا ارادہ ہے۔انہوں نے مطلع کیا ہے کہ ایم ایس ایم ای شعبے میں 11کروڑ روزگار کے مواقع پیدا کئے گئے تھے۔ انہوں نے کہا کہ آنے والے پانچ برسوں میں ہم چاہتے ہیں کہ اس شعبے میں مزید پانچ کروڑ روزگار کے مواقع وضع کئے جائیں۔
وزیر موصوف نے کہا کہ یہ صنعت شہری سیکٹر میں مرکوز ہے۔اس رجحان میں تبدیلی ہونی چاہئے۔ہمیں دیہی اور قبائلی علاقوں میں نوکریوں کے امکانات کو تلاش کرنا چاہئے۔اس اہم کام میں مالیاتی اداروں کا رول انتہائی اہم ہوگا۔اس شعبے میں چھوٹے پیمانے کی صنعتیں قائم کرنے کے لئے پیسے کی ضرورت پڑے گی۔اس کے لئے ہمیں ایک ٹھوس مالیاتی ماڈل تیار کرنا ہوگا۔اس سے ہندوستان اور بھارت کے درمیان فرق کو ختم کرنے میں مدد ملے گی۔
انہوں نے کہا کہ ایم ایس ایم ای شعبے کو مستحکم کرنے کے لئے اختراعی ڈیزائن اور نظریات کو وضع کرنے کے لئے مربوط کوششیں کرنے کی ضرورت ہے، جو کہ کم لاگت اور ماحولیاتی اعتبار سے بہتر ہوں۔ اس کے لئے اعلیٰ سطحی تعاون ، مواصلات اور بین رابطے کی ضرورت پڑے گی۔ انہوں نے کہا کہ اصلاحات ، کارکردگی اور تبدیلی ، آتم نر بھر بھارت کے لئے وزیر اعظم کا عین مقصد ہے۔
جناب گڈکری نے کہا کہ ایم ایس ایم ای سیکٹر کو فروغ دینے کے لئے بڑے پیمانے پر اختراعی ٹیکنالوجی کی ضرورت ہے۔ اس سمت میں مختلف ادارے پہلے ہی بہت سی کاوشیں کررہے ہیں۔ مثال کے طورپر اضافی زرعی مصنوعات سے مختلف طرح کے تیل تیار کئے جارہے ہیں۔انہوں نے اس بات پر بھی زور دیا کہ کوڑا کرکٹ، کچرے اور کباڑ وغیرہ کو استعمال کرتے ہوئے اس سے دولت پید اکی جانی چاہئے۔
کامرس اور صنعت کی وزارتہ
ای۔ کامرس اور ٹیک کمپنیوں کے ساتھ وزیر تجارت کی میٹنگ
نئی دلّی، 18 جون/ تجارت و صنعت اور ریلوے کے مرکزی وزیر جناب پیوش گوئل نے گزشتہ روز نئی دلّی میں ای۔ کامرس کمپنیوں اور ٹیک صنعت کے ساتھ بڑے پیمانے پر صلاح و مشورہ کیا۔ تمام شعبوں سے ای۔ کامرس اور تکنیکی کمپنیاں، جنہوں نے بھارت میں کاروبار شروع کر رکھے ہیں اور غیر ملکی ملٹی نیشنل کمپنیوں نے وزیر تجارت و صنعت، الیکٹرانکس اور اطلاعاتی تکنالوجی کے سیکریٹری اور ریزرو بینک آف انڈیا کے ڈپٹی گورنر کے ساتھ اس ملاقاتی اجلاس میں شرکت کی۔
یہ میٹنگ جناب پیوش گوئل نے ڈاٹا پروٹیکشن فریم ورک تیار کرنے کے سلسلے میں ان کے مشورے طلب کرنے کے سلسلے میں بلائی تھی تاکہ پرائیویسی اور اختراعات کا مقصد حاصل ہو اور عالمی تکنیکی رہنماؤں کی توجہ حاصل کر کے بھارت کی پوزیشن کو مضبوط بنانے میں مدد ملے۔
میٹنگ میں موجود تمام کمپنیوں کے نمائندوں نے ڈاٹا اسٹوریج کی ضروریات اور پروسیسنگ سے متعلق ریزرو بینک آف انڈیا کے زریعہ جاری ہدایات کی روشنی اپنی تشویشات کا اظہار کیا۔ ریزرو بینک آف انڈیا کے ڈپٹی گورنر بی۔ پی۔ قانون گو نے صنعتی نمائندوں کو یقین دلایا کہ ریزرو بینک آف انڈیا اس معاملے پر غور کرے گا۔
ای۔ کامرس صنعت کے نمائندوں نے وزیر تجارت کو ای۔ کامرس ڈرافٹ پالیسی کے بارے میں اپنی تشویش سے آگاہ کیا کہ انہوں نے اسے مناسب محسوس نہیں کیا۔ وزیر تجارت نے ای۔ کامرس کے نمائندوں کو یقین دلایا کہ صنعت سے متعلق آگاہ کردہ ہر ایک تشویش پر غور کیا جائے گا اور وزیر موموف نے ان سے درخواست کی وہ اپنی تشویشات دس دن کے اندر ڈی پی آئی ٹی کو تحریری طور پر ارسال کر دیں۔
صنعتی نمائندوں نے وزیر موصوف کو مطلع کیا کہ الیکٹرانکس اور اطلاعاتی تکنالوجی کے ذریعہ پیش کیا گیا ڈاٹا پروٹیکشن بل پر مشاورت تسلی بخش ہے۔
۔۔۔۔۔۔
U. 2492
(Visitor Counter : 69
ریلوے کی وزارت
فروری 2022 میں ریلوے پروٹیکشن فورس کی کارکردگی
آر پی ایف اہلکاروں نے مشن ’’جیون رکشا ‘‘کے حصے کے طور پر 62 افراد کی جان بچائی
فروری 2022 میں 787 لڑکوں اور 369 لڑکیوں سمیت 1156 بچوں کو بچایا گیا
آر پی ایف کی خاتون اہلکاروں نے’’ آپریشن ماتری شکتی‘‘ کے تحت 9 حاملہ خاتون مسافروں کو مدد فراہم کی
آر پی ایف نے فروری 2022 میں آپریشن امانت کے تحت1746 مسافروں کی 2.93 کروڑ روپے سے زیادہ مالیت تک کا سامان بایاب کرایا
آر پی ایف نے فروری 2022 میں 2.28 کروڑ روپے کے بقدر منشیاتی اشیاء برآمد کیں
ریلوے پروٹیکشن فورس آر پی ایف کا قوم اور اس کے شہریوں کی خدمت کے تئیں لگن کو تین الفاظ،،سرکشا ،سترکتا اور سیوا میں بیان کیا جاسکتا ہے۔آر پی ایف کو ریلوے کی املاک ، مسافروں سے متعلق علاقے ، مسافروں اور ان سے متعلقہ امور کی حفاظت ذمہ داری سونپی گئی ہے۔ وہ پریشانی سے دوچار مسافروں کی مدد کرنے اور دیکھ بھال اور تحفظ کی ضرورت والی خواتین اور بچوں کو بچانے سے متعلق کام بھی انجام دیتے ہیں۔
خطرے سے دوچار انسانی جانوں کو بچانا ، ہماری ڈیوٹی کے فرائض میں شامل نہیں ہے۔ لیکن یہ ذمہ داری ہر شخص اور شہری پر عائد ہوتی ہے۔ یونیفارم میں ملبوس شہری ہونے کے ناطے ہمارے اہلکار اپنی ڈیوٹی سے بالاتر ہوکر اور خود اپنی جان کو بھی خطرے میں ڈال کر لوگوں کی زندگیاں بچاتے ہیں ۔ مشن ’’جیون رکشا‘‘ کے تھت ، آرپی ایف اہلکاروں نے اپنی جانوں کو خطرے میں ڈال کر ضروری ماہ میں 62 جانیں  اور سال 2022 کے دوران اب تک 114 جانیں بچائی ہیں۔
ریلوے اہلکاروں کے رابطے میں آنے والے پریشانی میں مبتلا بچوں کا آسانی سے استحصال کیا جاسکتا ہے اور ان کی اسمگلنگ کی جاسکتی ہے۔ اور اگر ایک مرتبہ کسی بچے کا استحصال ہوجائے تو باز آباد کاری کے تمام اقدامات کے باوجود اس کے اثرات ختم نہیں ہوتے بچوں کے تحفظ اور انہیں بچانے کے مقصد سے آر پی ایف کی کلیدی اہمیت کی حامل تعیناتی کو بروئے کار لاتے ہوئے ہم نے ’’آپریشن ننھے فرشتے‘‘ کا آغاز کیا ہے۔
آر پی ایف نے مختلف وجوہات کی بنا پر اپنے اہل خانہ سے بچھڑجانے والے یا کھوجانے والے بچوں کی نشاندہی حفاظت اور دیکھ بھال سے متعلق عظیم ذمہ داری انجام دیتی ہے ۔ فروری 2022 میں 1156 بچوں  کو ، جو انڈین ریلویز کے رابطتے میں آئے انہیں تحفظ فراہم کیا گیا اوردیکھ بھال کی گئی۔ ہم آر پی ایف نے سال 2022 میں 1488 لڑکوں اور 713 لڑکیوں  کو بچایا ہے۔
آر پی ایف اہلکاروں نے خاص طورپر آر پی ایف اہلکاروں نے آپریشن ماتری شکتی کے تحت اپنے سفر کے دوران درد زہ میں مبتلا ہوجانے والی حاملہ خواتین کی مدد کی ہے۔ فروری 2022 کے دوران خاتون آر پی ایف اہلکاروں نے اس طرح کی 9 خاتون مسافروں کو مدد فراہم کی ہے ۔
آرپی ایف کے عملے نے اس بات کا اعتراف کیا ہے کہ وسیع رابطوں کے شعبوں میں تعیناتی سے ان کے لئے یہ ضروری ہوگیا ہے کہ وہ سافٹ اسکیلس حاصل کریں اور خدمات کا پھر سے تعین کریں ۔مسافروں سے حاصل ہونے والے رائے کی بنیاد پر ہم مسلسل خود کو بہتر بنانے اور اپنی صلاحیتوں اور کارکردگی کو بہتر بنانے کی کوشش کرتے ہیں تاکہ ہم ملک اور اس کے شہریوں کی زیادہ بہتر طورپر مدد کرسکیں۔
وزیراعظم کا دفتر
وزیر اعظم نے ’خواتین کو با اختیار بنانے کے 8 سال‘ کی تفصیلات شیئر کیں
خواتین کو مزید با اختیار بنانے کے لیے ایک نئی مثال قائم کی جا رہی ہے
وزیر اعظم جناب نریندر مودی نے narendramodi.in ویب سائٹ پر دستیاب مختلف مضامین کی تفصیلات شیئر کی ہیں جس میں خواتین کو با اختیار بنانے کی سمت میں حکومت کے ذریعے کیے جانے والے کاموں کے بارے میں معلومات شامل ہیں۔
جناب مودی نے MyGov کا ایک ٹویٹ تھریڈ بھی شیئر کیا ہے، جس میں خواتین کی فلاح اور انہیں با اختیار بنانے کے لیے حکومت کی مختلف اسکیموں اور اقدامات کے بارے میں معلومات دی گئی ہیں۔
وزیر اعظم نے ٹویٹ میں کہا:
’’خواتین کو مزید با اختیار بنانے کے لیے ایک نئی مثال کیسے قائم کی جاتی ہے، اس پر آپ کو ان مضامین کو پڑھنے میں مزہ آئے گا۔ ان کوششوں میں مختلف شعبوں کو شامل کیا گیا ہے اور خواتین کے لیے مزید اعزاز کے ساتھ ساتھ مواقع کو بھی یقینی بنایا گیا ہے۔ ’’#خواتین کو با اختیار بنانے کے 8 سال‘‘
’’بھارت کی خواتین کو با اختیار بنانے کے کام کے بارے میں تفصیلی معلومات۔ ’’#خواتین کو با اختیار بنانے کے 8 سال‘‘
نائب صدر جمہوریہ ہند کا سکریٹریٹ
ساجھا اور دیکھ بھال بھارتی فلسفے کی بنیاد ہے: نائب صدر جمہوریہ
شری شری روی شنکر نے نائب صدر جمہوریہ سے ملاقات کی
نئی دہلی،28؍ جون، روحانی گرو اور آرٹ آف لونگ فاؤنڈیشن کے بانی شری شری روی شنکر نے آج یہاں نائب صدر جمہوریہ ہند جناب ایم وینکیا نائیڈو سے ملاقات کی۔
نائب صدر جمہوریہ نے میٹنگ کی تفصیل کو شیئر کرتے ہوئے اپنی فیس بُک پوسٹ پر لکھا ہے کہ انہوں نے بہت سے ایسے معاملات پر جو ملک اور سماج کو درپیش ہیں، بہت کار آمد اور با مقصد بات چیت کی۔
شری شری روی شنکر کو عدم تشدد اور آفاقی انسانی اقدار کا ایک اہم علمبردار قرار دیتے ہوئے نائب صدر جمہوریہ نے آر ٹ آف لونگ فاؤنڈیشن اور اس کے رضاکاروں کے ذریعہ پوری دنیا میں کئے جانے والے کاموں اور خدمات کی ستائش کی۔
جناب نائیڈو نے کہا کہ آرٹ آف لونگ نے ہر چہرے پر مسکان لانے اور زندگی کو ایک تقریب بنانے کے لئے ایک نیا نظریہ شروع کیا ہے۔ انہوں نے مزید کہا کہ یہ ایک بڑا عظیم نظریہ ہے، جسے افراد اور سماج کی فلاح و بہبود میں اضافہ کیا جا ئے گا اورآخر کار انسانی جذبے کو اوپر اٹھایا جا سکے گا۔
اس بات کا اعادہ کرتے ہوئے کہ ساجھا اور دیکھ بھال بھارتی فلسفے کی بنیاد ہے، جناب نائیڈو نے کہا کہ ہر شخص کو اس سے تحریک حاصل کرنی چاہئے اور اپنی صلاحیتوں کے مطابق سماج کی خدمت کرنی چاہئے۔
۔۔۔۔۔۔۔۔۔۔۔

U- 2684
(Visitor Counter : 51
امور صارفین، خوراک اور عوامی تقسیم کی وزارت
غذائی تحفظ سے متعلق قومی ایکٹ کے تحت 81.35 کروڑ مستحقین کو مفت اناج: کابینہ کا فیصلہ
مرکز این ایف ایس اے اور دیگر فلاحی اسکیموں کے تحت فوڈ سبسڈی پر آئندہ ایک سال میں 2 لاکھ کروڑ روپے سے زیادہ خرچ کرے گا: جناب گوئل
تاریخی فیصلہ غریبوں کے تئیں وزیر اعظم کی حساسیت کو ظاہر کرتا ہے: جناب گوئل
وزیر اعظم نریندر مودی کی قیادت والی کابینہ نے فیصلہ کیا ہے کہ مرکزی حکومت غذائی تحفظ سے معلق قومی ایکٹ  کے تحت تقریباً 81.35 کروڑ مستحقین کو یکم جنوری 2023 سے ایک سال تک مفت اناج فراہم کرے گی۔
صارفین کے امور اور خوراک اور عوامی نظام تقسیم، تجارت و صنعت اور ٹیکسٹائل کے مرکزی وزیر جناب پیوش گوئل نے کابینہ کی میٹنگ کے بعد میڈیا کے افراد سے خطاب کرتے ہوئے کہا کہ مرکز اس مدت کے دوران این ایف ایس اے اور دیگر فلاحی اسکیموں کے تحت فوڈ سبسڈی کے طور پر 2 لاکھ کروڑ روپے سے زیادہ خرچ کرے گا تاکہ غریب اور غریب ترین لوگوں کے مالی بوجھ کو دور کیا جاسکے۔
وزیرموصوف نے کہا کہ یہ ایک تاریخی فیصلہ ہے جو فلاحی اسکیموں سے فائدہ اٹھانے والوں کے تئیں وزیر اعظم کی حساسیت کو ظاہر کرتا ہے۔ انہوں نے کہا کہ ترجیحی گھرانوں  کے مستحقین کو فی کس 5 کلو گرام اناج اور انتودیا انا یوجنا  کے مستحقین کو 35 کلو گرام فی کنبہ اگلے ایک سال تک مفت اناج فراہم کیا جائے گا۔
جناب گوئل نے واضح کیا کہ یہ فیصلہ مستحقین کے تئیں وزیر اعظم کی حساسیت کو ظاہر کرتا ہے۔
جناب گوئل نے کہا کہ این ایف ایس اے کے تحت سبسڈی والا اناج 3 روپے کلو چاول، 2 روپے کلو گیہوں اور 1 روپے فی کلوگرام موٹا اناج مستحقین کو تقسیم کیا گیا۔ کابینہ نے فیصلہ کیا ہے کہ مستحقین کو اب اناج مفت ملے گا۔
انہوں نے مزید کہا کہ کووڈ کے دوران، عزت مآب وزیر اعظم جناب نریندر مودی کی قیادت میں، پردھان منتری غریب کلیان انا یوجنا  کے تحت 28 ماہ تک مفت اناج تقسیم کیا گیا۔
بجلی کی وزارت
ہندوستان اور برطانیہ نے ، جاری 12ویں چیف انرجی منسٹریل میں ،صنعتی توانائی کارکردگی کو فروغ دینے کی غرض سے، نئے سلسلے کا آغاز کیا
سرکار کا مقصد،سبز ٹکنالوجیوں کو اپنانا اور کم –کاربن والے صنعتی مادوں کے لئے،مطالبے کو بڑھاوا دیناہے
نئی دہلی، 03 جون2021: ہندوستان نے برطانیہ کی سرکار کے ساتھ مل کر ، 12ویں چیف توانائی منسٹریل  میں ، صنعتی توانائی کارکردگی کو فروغ دینے کی غرض سے، ایک نئے سلسلے کا آغاز کیا ہے ۔ یہ کام، صاف توانائی منسٹریلز - صنعتی ڈیپ ڈی کاربونائزیشن اقدام  کے تحت کیا جائے گا،جس میں یو این آئی ڈی او کے ذریعہ تعاون بھی حاصل ہوگا۔ یہ 12واں سی ای ایم 31، مئی سے جاری ہے اور یہ 6 جون 2021 تک جاری رہے گا۔
آئی ڈی ڈی آئی اقدام کی حمایت جرمنی اور کناڈا کررہے ہیں نیز توقع ہے کہ اس میں مزید ممالک بھی جلد شامل ہوجائیں گے۔اس کا مقصد سبز ٹکنالوجیوںکو داخل کرنا اورکم کاربن والے صنعتی مواد کے مطالبے کو بڑھاو ا دینا ہے۔ بجلی کی وزارت کے سکریٹری جناب آلوک کمار نے اجاگر کیا کہ ہندوستان جی ڈی پی کے فی یونٹ پر مضرصحت گیس کی شدت میں تخفیف کرنے کے تئیں پُر عز م ہے ،جسے سن 2030 تک 33سے 35 فیصد کرنے کا ہدف ہے۔ یہ عہد ، لوہے اورفولاد،سیمنٹ اور پیٹرو کیمکلز جیسے توانائی کے وسیع شعبوں میں، کم کاربن والی ٹکنالوجیوں کی موثر تنصیب پر مبنی ہے۔انہوں نے واضح کیا کہ مطالبے کے ضمن میں توانائی میں سرکاری پالیسیوں کے نتیجے میں نمایاں بچت سامنے آئی ہے۔
شہری ہوابازی کی وزارت
کووڈ -19 کی وبا کے دوران ہوابازی کی صنعت کو جِلا دینے کے لئے اٹھائے گئے قدم
نئی دہلی، 17 ؍ستمبر 2020: یہ معلومات آج لوک سبھا میں شہری ہوابازی کے وزیر مملکت جناب ہردیپ سنگھ پوری نے تحریری جواب میں دی ۔انہوں نے بتایا کہ ہوابازی کےشعبے پر وبا کے اثرات کو کم کرنے کے لئے ہر طرح کی کوششیں کی گئی ہیں۔منجملہ دیگر اقدام کے ، ہوابازی کے شعبے کو مدد بہم پہنچانے کے لئے اٹھائےگئے چندقدم حسب ذیل ہیں:
1۔ کووڈ-19 وبا کی وجہ سے گھریلو فضائی خدمات کو متعین طریقے سے دوبارہ شروع کیا گیا ہے۔شروع میں گرمیوں کے شیڈول 2020 کا صرف ایک تہائی  حصہ چلانے کی اجازت دی گئی جسے 26 جون 2020 کو بڑھاکر 45 فیصد اور 2ستمبر 2020 کو بڑھاکر 60 فیصد کردیا گیا ہے۔
2۔علاقائی کنکٹویٹی اسکیم ۔اڑان کی پروازوں کو مذکورہ بالا بندشوں کے بغیر چلائے جانے کی اجازت دی گئی۔
3۔چندممالک کے ساتھ مخصوص ہوائی رابطے یا ائیر ببل قائم کئے گئے ۔ ان ممالک میں افغانستان ،بحرین ، کنیڈ ا ،فرانس ،جرمنی قطر ، مالدیپ ، متحدہ عرب امارات ، انگلینڈ اور امریکہ شامل ہے۔یہ عارضی انتظام ہے جس کا مقصد بین الاقوامی مسافرخدمات کو دوبارہ شروع کرنا ہے جبکہ باقاعدہ بین الاقوامی پروازیں کووڈ -19 کی وجہ سے اب بھی معطل ہیں۔
4۔پی پی پی ماڈل کے ذریعہ موجودہ اور نئے ہوائی اڈوں میں نجی سرمایہ کاری کو فروغ دیا گیا ۔
5۔تمام بڑے ہوائی اڈوں پر حسب ضرورت کارگو ٹرمنل کو چالو رکھنے کے لئے مناسب احتیاط کی گئی ۔
6۔ گھریلو رکھ رکھاؤ مرمت اور اوور ہال  میں جی ایس ٹی کی شرح کم کرکے 5فیصد کردی گئی۔
7۔بھارتی کیرئیر ز کی بین الاقوامی فضائی کارگو ٹریفک میں اپنا حصہ بڑھانے کے لئے حوصلہ افزائی کی گئی۔
8۔ فضائی راستوں کے موثر انتظام ، چھوٹے راستوں اور ایندھن کی کم کھپت کے لئے بھارتی فضائیہ کے تعاون کے ساتھ بھارتی ہوابازی کے شعبے میں فضائی راستوں کو منطقی بنایا گیا۔
الیکٹرانکس اور اطلاعات تکنالوجی کی وزارت
این ای آئی ٹی وائی نے ریاستوں اور مرکز کے زیر انتظام علاقوں کے آئی ٹی سکریٹریوں کے ساتھ میٹنگ کا اہتمام کیا
28 ریاستوں اور مرکز کے زیر انتظام علاقوں نے شرکت کی
ریاستوں کے ساتھ ‘جینے کی آسانی اور کاروبار کرنے میں آسانی کے لیے ڈیجیٹل انڈیا اقدام’ پر تبادلہ خیال کیا گیا
الیکٹرانکس اور آئی ٹی کی وزارت  نے ریاستوں اور مرکز کے زیر انتظام علاقوں کے آئی ٹی سکریٹریوں کے ساتھایم ای آئی ٹی وائی کے سکریٹری جناب الکیش کمار شرما کی صدارت میں ایک میٹنگ کا اہتمام کیا جس کا موضوع تھا ‘جینےکی آسانی اور کاروبار کرنے میں آسانی کے لئے ڈیجیٹل انڈیا اقدام’ ۔ اس میں 28 ریاستوں اور مرکز کے زیر انتظام علاقوں اور ایم ای آئی ٹی وائی اور اس کی تنظیموں یعنی این آئی سی، این آئی سی ایس آئی ، ڈی آئی سی، سی ڈی اے سی، این آئی ای ایل آئی ٹی، یو آئی ڈی اے آئی ، بی آئی ایس اے جی  اور ایس ٹی پی آئی کے سینئر افسران نے شرکت کی۔
ریاستوں اور مرکز کے زیر انتظام علاقوں کے ساتھ سیشنز اور بات چیت کی نظامت جناب بھونیش کمار، ایڈیشنل سکریٹری، ایم ای آئی ٹی وائی اور جناب ابھیشیک سنگھ، ایم ای آئی ٹی وائی کے پی اینڈ سی ای او ، این ی جی ڈی نے کی۔
ایم ای آئی ٹی وائی کے تازہ ترین اقدامات جن میں 24-2023 کے لیے کیے گئے بجٹ کے اعلانات، الیکٹرانکس مینوفیکچرنگ بشمول سیمی کنڈکٹر مینوفیکچرنگ، ای گورننس - آدھار پر مبنی ایڈریس اپ ڈیٹ، اینٹیٹی ڈیجی لاکر، ڈیجیٹل گورنمنٹ پالیسی، ابھرتی ہوئی ٹیکنالوجیز، چپس ٹو اسٹارٹ اپ، نیشنل بلاک چین فریم ورک اور سکیورڈ کلاؤڈ سولوشن کی نمائش اور اشتراک کیا گیا۔ تمام حصہ لینے والی ریاستوں اور مرکز کے زیر انتظام علاقوں نے اپنے تازہ ترین شہری پر مرتکز ای-گورننس اقدام، ابھرتی ہوئی ٹیکنالوجیز جیسے مصنوعی ذہانت، بلاک چین، ڈرون، آئی او ٹی وغیرہ کے استعمال کو حکمرانی کے لیے خاص طور پر صحت، زراعت، جائیداد کے رجسٹریشن اور کان کنی کے شعبوں وغیرہ، الیکٹرانکس مینوفیکچرنگ اور ڈیجیٹل انفراسٹرکچر کی پیش رفت اور بہتری کے آئندہ اور منصوبہ بند شعبوں کا اشتراک کیا۔
جناب الکیش کمار شرما، سکریٹری، ایم ای آئی ٹی وائی نے افتتاحی اور اختتامی کلمات کہے۔ اپنے تاثرات میں، انہوں نے اس طرح کی پچھلی میٹنگ کے بعد سے ہونے والی ڈیجیٹل انڈیا کی پیشرفت اور مالی سال 24-2023 کے لیے ایکشن پلان کا اشتراک کیا۔ انہوں نے ریاستوں اور مرکز کے زیر انتظام علاقوں کو اپنے بہترین طریقوں اور جدید ترین ڈیجیٹل انڈیا پہل کو شیئر کرنے کے لیے سراہا۔ انہوں نے ریاستوں سے آئی ٹی وزراء کے آئندہ اجلاس کو ایکشن پر مبنی بنانے کے لیے تجاویز طلب کیں۔ انہوں نے اس بات پر زور دیا کہ وقت اور کوششوں کو بچانے اور ڈیجیٹل گورننس کو تیز کرنے کے لیے تازہ ترین ڈیجیٹل پیشرفتوں کا باہمی اشتراک اور ان کی نقل بہت اہم ہے۔
امور صارفین، خوراک اور عوامی تقسیم کی وزارت
کووڈ ۔19 لاک ڈاؤن کے دوران ، ایف سی آئی نے 24 مارچ سے 24 دن کے دوران ملک بھر میں 18.54 لاکھ میٹرک ٹن اناج کے لئے 662 ریک پہنچائے
نئی دہلی، 06 اپریل 2020؛ / پی ایم غریب کلیان انا یوجنا  کو نافذ کرنے کے لئے ، ایف سی آئی نے ملک کی سبھی ریاستوں میں وافر اسٹاک بھیجا ہے، جس کے تحت اگلے تین مہینے کے لیے فی کس ہر مہینے 5 کلوگرام قومی فوڈ سکیورٹی ایکٹ  کے تحت تمام مستحقین کومفت تقسیم کیا جانا ہے۔ یو پی، بہار، تلنگانہ ، آسام ، ہماچل پردیش، میگھالیہ، سکم، اترا کھنڈ، مہاراشٹر، گجرات، ہریانہ، کیرل ، میزورم جیسے کئی ریاستوں نے پہلے ہی اس منصوبہ کے تحت ایف سی آئی سے اناج اٹھانا شروع کر دیا ہے۔ آئندہ کچھ دنوں میں دیگر ریاستیں بھی پی ایم جی کے وائی کے تحت تقسیم کے لیے اناج اٹھانا شروع کر دیں گے۔ ایف سی آئی اس سلسلے میں انتھک کوشش کر رہا ہے اور اس نے اس بات کو یقینی بنایا ہے کہ ملک کے ہر حصے میں اناج کا وافر ذخیرہ دستیاب کرایا جائے۔ پچھلے 13 دن میں 24.03.2020 کے بعد سے جب کووڈ – 19 سے نمٹنے کے لیے لاک ڈاؤن کا اعلان کیا گیا تھا تب سے ایف سی آئی نے ہر دن اوسطاً 1.41 لاکھ میٹرک ٹن اناج تقسیم کیا ہے۔ اس لحاظ سے دیکھا جائے تو ایف سی آئی تقریباً 0.8 لاکھ میٹرک ٹن پری – لاک ڈاؤن روزانہ اوسط کے مقابلے زیادہ تقسیم کیا ہے۔ تقریباً 16.88 لاکھ میٹرک ٹن اناج لے جانے والی کل 603 ریکس کو 05.04.2020 تک ملک بھر میں پہنچایا گیا ہے۔ تقریباً 1.65 لاکھ ایم ٹی اناج لے جانے کے لیے 59 دیگر ریکس کو آج لوڈ کیا گیا ہے۔
این ایف ایس اے کے تحت اناج کی باقاعدہ ضرورتوں کو پورا کرنے اور پی ایم جی کے وائی کے تحت اضافی الاٹمنٹ کے علاوہ ، ایف سی آئی ریاستی حکومتوں کو براہ راست ای – نیلامی کے ذریعے سے گیہوں اور چاول دستیاب کرا رہا ہے، تاکہ اناج کی مسلسل فراہمی کو یقینی بنایا جا سکے۔ گیہوں کے آٹے اور گیہوں کے دیگر مصنوعات تیار کرنے والوں کی ضرورتوں کو پورا کرنے کے لیے گیہوں کو متعلقہ ضلع مجسٹریٹ کے ذریعے کی گئی ضروریات کی تشخیص کی بنیاد پر دیا جاتا ہے۔ اب تک ایف سی آئی نے اس ماڈل کے تحت 13 ریاستوں میں 1.38 ایل ایم ٹی گیہوں اور 8 ریاستوں میں 1.32 ایل ایم ٹی چاول فراہم کیا ہے۔
اس مدت کے دوران اناج کی لوڈنگ اور اس کی تفصیلات کے لیے مندرجہ ذیل لنک پر کلک کریں:
1- لاک ڈاؤن کی مدت کے دوران بھری ہوئی ریک کی ریاست وار تفصیلات
2- لاک ڈاؤن کی مدت کے دوران ان لوڈ کیے گیے ریک کی ریاست وار تفصیلات
۔۔۔۔۔۔۔۔۔۔۔۔۔۔۔۔۔۔
U - 1517
(Visitor Counter : 129
امور خارجہ کی وزارت
ہندوستان کی صدارت میں جی 20 ترقیاتی ورکنگ گروپ کی تیسری میٹنگ
تیسری جی 20 ڈیولپمنٹ ورکنگ گروپ  میٹنگ کا با ضابطہ حصہ 09 مئی 2023 کو تاج ریزورٹ اینڈ کنونشن سینٹر ، گوا میں شروع ہوا۔ 9 سے 11 مئی 2023 کو ہونے والی میٹنگ میں جی 20 ممبران، 9 مدعو ممالک اور مختلف بین الاقوامی اور علاقائی تنظیموں کے 80 سے زیادہ مندوبین نے شرکت کی۔ اس میٹنگ کی مشترکہ صدارت ہندوستان کے ڈی ڈبلیو جی کے شریک چیئرز - وزارت خارجہ کے جوائنٹ سکریٹریز جناب ناگ راج کے نائیڈو اور محترمہ اینم گمبھیر کر رہے ہیں۔
میٹنگ کا آغاز وزارت خارجہ کے سکریٹری  جناب دمو روی کے ویڈیو خطاب سے ہوا، جنہوں نے تمام مندوبین کا خیر مقدم کیا اور اس بات پر روشنی ڈالی کہ ہندوستان نے ڈی ڈبلیو جی کے لیے ایک پر جوش ایجنڈا پیش کیا ہے جس کا مقصد جامع اور پائیدار ترقی لانا ہے۔ جناب روی نے کہا کہ ہندوستان کی طرف سے تجویز کردہ نتائج کے دستاویزات بشمول ترقی کے لیے ڈیٹا کے لیے اعلیٰ سطحی اصول ، لائف کے لیے ایچ ایل پی اور ایس ڈی جی پر پیش رفت کو تیز کرنے کے لیے ایکشن پلان، براہ راست لیڈروں کی سطح کے دستاویز، گرین ڈیولپمنٹ معاہدہ میں شامل ہوں گے جسے ستمبر میں رہنماؤں کے سربراہی اجلاس میں اپنایا جائے گا۔ انہوں نے ڈی ڈبلیو جی کو تاکید کی کہ وہ متفقہ دستاویزات کی سمت کام کرے اور تمام وفود سے تعاون کی درخواست کی۔
ڈیٹا فار ڈیولپمنٹ اور LiFE پر ایچ ایل پی کے سیشنز میں نتائج کی دستاویزات کی زبان کو حتمی شکل دینے کے لیے مکمل اور پر کشش بات چیت اور گفت و شنید دیکھنے میں آئی جو ترقیاتی ایجنڈے پر مل کر کام کرنے کے لیے جی 20 کی مضبوط اجتماعی خواہش کی عکاسی کرتی ہے۔ سیشنز کے دوران بہت سے معاملات پر مشترکہ مفاہمت پر اطمینان بخش پیش رفت ہوئی۔
صبح رسمی میٹنگ کے آغاز سے قبل ہندوستان کی خواتین کے زیر قیادت اقدامات کو ظاہر کرنے والی ایک نمائش کا افتتاح کیا گیا۔ یہ نمائش ”ECHO“ کے تھیم پر مبنی ہے - محفوظ آب و ہوا اور صحت کے ساتھ معیشت زیادہ مواقع کی طرف لے جاتی ہے اور اس کا اہتمام خواتین اور بچوں کی ترقی کی وزارت نے وزارت خارجہ کے تعاون سے کیا تھا۔ اس نمائش کو نیشنل انسٹی ٹیوٹ آف فیشن ٹیکنالوجی نے تیار کیا تھا اور اس میں خواتین کاروباریوں کی طرف سے تیار کردہ، ڈیزائن اور تیار کردہ مصنوعات کی نمائش کی گئی تھی، جیسے ہینڈلوم اور ٹیکسٹائل کی اشیا؛ دستکاری؛ چائے، مصالحے، آیورویدک مصنوعات، اور باجرا پر مبنی کھانے کی مصنوعات۔ ڈی ڈبلیو جی کے تمام مندوبین نے نمائش کا دورہ کیا اور لائیو مظاہروں، پائیدار مصنوعات، اور 3D ہولوگرام کے ساتھ عمیق ڈیجیٹل تجربے کی تعریف کی۔ گوا کے وزیر اعلیٰ جناب ساونت نے بھی نمائش کا دورہ کرنے کے لیے وقت نکالا اور خواتین کاروباریوں سے بات چیت کی۔
میٹنگ کے مقام پر سراندیبیت آرٹس کی جانب سے آرٹ اور کرافٹ کی ایک شاندار نمائش بھی لگائی گئی ہے۔ اس نمائش کا افتتاح گوا کے وزیر اعلیٰ جناب پرمود ساونت نے سینئر سرکاری افسران اور ڈی ڈبلیو جی کے مندوبین کی موجودگی میں کیا۔ اس میں ہندوستان کے مختلف حصوں سے بھر پور اور متنوع دستکاری کی روایات کی نمائش کی گئی جنہوں نے بہت سی ثقافتی شناختوں کو تشکیل دیا ہے اور جدید ڈیزائن عناصر کے اختراعی استعمال کے ذریعے دوبارہ دریافت، دوبارہ ایجاد اور دوبارہ تشریح کی جا رہی ہے۔
دن کا اختتام ایک ثقافتی شام اور گالا ڈنر کے ساتھ ہوا، جس میں جی 20 ڈی ڈبلیو جی کے مندوبین کے ساتھ حکومت گوا اور حکومت ہند کے سینئر عہدیداروں نے شاندار کارکردگی کا مشاہدہ کیا جس میں گوا کے زر خیز اور متنوع ثقافتی ورثے کی جھلک دیکھی گئی۔
ماحولیات، جنگلات اور موسمیاتی تبدیلی کی وزارت
ٹکنالوجی کی تشخیص کے شعبے
صاف ہوا کا قومی پروگرام  آلودگی کی روک تھام ، کنٹرول اور اس سے بچاؤ سے متعلق اہم ٹکنالوجیوں کی جانچ کرنے کا کام ٹکنالوجی تشخیصی شعبے کو تفویض کرتا ہے۔
اس سلسلے میں ماحولیات ، جنگلات اور آب وہوا میں تبدیلی کی وزارت نے 22ستمبر 2022 کو صاف ہوا کے قومی پروگرام کے تحت نیشنل نالج نیٹ ورک  اور انسٹی ٹیوٹ آف ریپیوٹ  کے لئے رہنما خطوط جاری کئے ہیں۔نیشنل نالج نیٹ ورک  این سی اے پی کے تحت سرگرمیوں میں تعاون کے لئے اداروں کے ایک بڑے پول کے ساتھ مقامی تکنیکی صلاحیتوں میں اضافہ کرنے کے نظریہ سے تشکیل دیا گیا ہے۔ این کے این سائنسی اورتکنیکی معلومات اور لیباریٹری پر مبنی معلومات میں اضافہ کرنے ، این سی اے پی کے نفاذ کی پیش رفت کی نگرانی کرنے اور کارکردگی کا جائزہ لینے کا کام کرتی ہے۔ یہ این سی اے پی پروگرام کے مقاصد کو پورا کرنے کی خاطر خصوصی تحقیق کی ضرورت اور پالیسی اقدامات سمیت ہوا کے معیارکے بندوبست کے لئے سفارشات فراہم کرتی ہے۔
این کے این ،آئی آئی ٹی کانپور ، آئی آئی ٹی ممبئی ،آئی آئی ٹی مدراس ، آئی آئی ٹی روڑکی ، آئی آئی ٹی گواہاٹی ، نیشنل اینوائرمنٹل انجنئرنگ ریسرچ انسٹی ٹیوٹ  ، آٹو موٹیو ریسرچ ایسوسی ایشن آف انڈیا  ، انڈین میٹرولوجیکل ڈپارٹمنٹ  ، آل انڈیا انسٹی ٹیوٹ آف میڈیکل سائنسز  ، دی انرجی اینڈ ریسورس انسٹی ٹیوٹ کے ماہرین ، آلودگی کی روک تھام کے مرکزی بورڈ اور آلودگی کی روک تھام کے ریاستی بورڈ / آلودگی کی روک تھام کی کمیٹیوں کے عہدے داروں اور آزادماہرین پر مشتمل ہے۔
یہ معلومات آج ماحولیات ، جنگلات اور آب وہوا میں تبدیلی کے وزیر مملکت جناب اشونی کمار چوبے نے لوک سبھا میں ایک تحریری سوال کا جواب دیتے ہوئے کہی۔
کامرس اور صنعت کی وزارتہ
اسٹارٹ اپ انڈیا سیڈ فنڈ اسکیم
نئی دہلی، 5 /فروری 2021 ۔ اسٹارٹ اپ انڈیا سیڈ فنڈ اسکیم  کو آئندہ چار برسوں کی مدت کے لئے منظوری دی گئی ہے جس کا آغاز 2021-22 سے ہوگا۔ اس کا نفاذ یکم اپریل 2021 سے کیا جائے گا۔ اس اسکیم کا مقصد پروف آف کنسیپ، پروٹوٹائپ ڈیولپمنٹ، پروڈک ٹرائلس، بازار میں داخلے اور کمرشیلائزیشن کے لئے اسٹارٹ اپ کو مالی مدد دینا ہے۔ ملک بھر میں اہل انکیوبیٹرس کے توسط سے اہل اسٹارٹ اپس کو سیڈ فنڈنگ دستیاب کرانے کی خاطر آئندہ چار برسوں میں 945 کروڑ روپئے کی رقم تقسیم کی جائے گی۔ توقع ہے کہ اس اسکیم سے تقریباً 3600 اسٹارٹ اپس کو مدد ملے گی۔
آتم نربھر بھارت پیکیج کے تحت اعلان شدہ متعدد اقدامات اسٹارٹ اپ کے لئے فائدہ مند ہیں۔
یہ اطلاع صنعت و تجارت کی وزارت میں وزیر مملکت جناب سوم پرکاش نے آج راجیہ سبھا میں ایک تحریری جواب میں دی۔